РЕГЛАМЕНТ (ЕО) № 32/2009 НА КОМИСИЯТА
от 16 януари 2009 година
относно издаването на лицензии за внос, за които са подадени заявления през първите седем дни на януари 2009 година в рамките на тарифната квота, открита съгласно Регламент (ЕО) № 1498/2007 за захар и смеси от захар и какао с кумулиране на произход от АКТБ/ОСT или ЕО/ОСT
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2001/822/ЕО на Съвета от 27 ноември 2001 г. за асоцииране на отвъдморските страни и територии към Европейската общност (1) и по-специално член 6, параграф 4, пета алинея от приложение III към него,
като има предвид, че:
(1)
Регламент (ЕО) № 1498/2007 на Комисията от 18 декември 2007 г. относно установяване на подробни правила за издаване на вносни лицензи за захар и смеси от захар и какао с кумулиране на произход от АКТБ/OCT или EC/OCT (2) откри тарифна квота за внос на продукти в сектора на захарта. Посоченият регламент установява в член 1, че Регламент (ЕО) № 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (3) се прилага за вноса на продукти, включени в глава 17 от КН и кодове по КН 1806 10 30 и 1806 10 90 с произход ОСТ с кумулиране на захар с произход АКТБ и/или ЕС.
(2)
Член 7, параграф 2 от Регламент (ЕО) № 1301/2006 предвижда, че когато количествата, обхванати от заявленията за лицензии, превишават наличните количества за периода или подпериода на тарифната квота за внос, Комисията определя коефициент на разпределение, който държавите-членки прилагат за количествата, обхванати от всяко заявление за лицензия.
(3)
Заявленията за лицензии за внос, подадени през първите седем дни на януари 2009 г. за подпериода от 1 януари до 31 март 2009 г., са за количества, по-големи от наличните. Поради това следва да се определи степента, до която могат да бъдат издавани лицензии за внос, като се посочи коефициентът на разпределение, който ще се прилага към заявените количества, и да се преустанови подаването на нови заявления за лицензии за 2009 г.,
ПРИЕ НАСТОЯЩИЯ РЕГЛАМЕНТ:
Член 1
Предвид заявленията за лицензии за внос, отнасящи се до тарифна квота с пореден номер 09.4652 и подадени въз основа на Регламент (ЕО) № 1498/2007 за подпериода от 1 януари до 31 март 2009 г., се издават лицензии за заявени количества, като се прилага коефициент на разпределение от 68,292682 %.
Преустановява се приемането на нови заявления за 2009 г.
Член 2
Настоящият регламент влиза в сила на 17 януари 2009 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 януари 2009 година.